Vrou dood toe koeie haar vertrapArgieffoto (cookiesound.com) ŉ Duitse vrou is Maandag in Oostenryk dood toe ŉ trop koeie haar vertrap het. Plaaslike polisie het Dinsdag gesê ongeveer 20 koeie en hul kalwers het die 45-jarige vrou in Oostenryk se Tirool-provinsie aangeval. Die vrou se hond, wat aan ŉ leiband vas was, het die koeie glo op hol gehad. Nooddienste se pogings om haar lewe te red was tevergeefs. Die vrou se identiteit is nie bekend gemaak nie.